cyanic-selkie/wikianc huggingface dataset:
วิทยาการระบาดของมะเร็ง
ไทย
ในประเทศไทยระหว่างปี 2013-2015 ชายมีอัตราอุบัติการณ์เฉลี่ยของโรคต่อปีปรับตามอายุ (age-standardized incidence rate, ASR) ต่อประชากร 100,000 คนที่ 143.8 รายและหญิง 134.2 ราย (ชายเกิดโรคทั้งหมด 61,416 คนและหญิง 65,139 คน) เมื่อแบ่งเป็นภาค ๆ อัตราจะสูงสุดในภาคตะวันออก คือ ชายมีอัตรา 164.5 ราย และหญิง 214.8 ราย
ลัทธิบอลเชวิกยิว
การแสดงความคิดครั้งนี้เป็นชื่อของคำถากถาง ลัทธิยิวบอลเชวิก และได้กลายเป็นกระแส ภายหลังจากการปฏิวัติเดือนตุลาคม เมื่อปี ค.ศ. 1917 ในประเทศรัสเซีย เนื้อหาที่เด่นชัดและโด่งดังในโฆษณาชวนเชื่อของฝ่ายต่อต้านลัทธิคอมมิวนิสต์ กองทัพ"ขาว"ในช่วงระหว่างสงครามกลางเมืองรัสเซีย
วิทยาการระบาดของมะเร็ง
ไทย
มะเร็งที่เกิดในอัตราสูงสุดต่อประชากร 100,000 คนในชายตามลำดับคือ ตับและท่อน้ำดี (33.9 ราย) ท่อลม หลอดลม และปอด (23.0 ราย) ลำไส้ใหญ่และไส้ตรง (16.2 ราย) และต่อมลูกหมาก (7.5 ราย) มะเร็งที่เกิดในหญิงตามลำดับคือ เต้านม (31.4 ราย) ตับและท่อน้ำดี (12.9 ราย) ปากมดลูก (11.7 ราย) และลำไส้ใหญ่และไส้ตรง (11.1 ราย)
ลัทธิบอลเชวิกยิว
ทฤษฎีดังกล่าวได้ถูกเผยแพร่โดยพรรคนาซีและผู้เห็นใจชาวอเมริกัน
วิทยาการระบาดของมะเร็ง
ไทย
ตามงานปี 2017 ภาระโรคมะเร็งในประเทศไทย 60% มาจากมะเร็ง 5 อย่าง คือมะเร็งเต้านม ปากมดลูก ลำไส้ใหญ่กับไส้ตรง ตับ และปอดโดยมีอัตราอุบัติการณ์ที่ 59.2% อัตราตายที่ 63.1% และความชุกโรคภายใน 5 ปีที่ 54.3% ของมะเร็งทั้งหมด
อินเดีย
ตามคณะกรรมการวิจัยการแพทย์แห่งอินเดีย (India Council of Medical Research, ICMR) คนอินเดียเกิน 1,300 คนเสียชีวิตทุกวันเพราะมะเร็ง (ปีละ 474,500 รายจากประชากร 1,327 ล้านคน) ระหว่างปี 2012-2014 อัตราการตายเพราะมะเร็งได้เพิ่มประมาณ 6% ในปี 2012 มีผู้เสียชีวิต 478,180 รายจากคนไข้ 2,934,314 คนที่รายงาน (16.29%) ในปี 2013 มีผู้เสียชีวิต 465,169 รายจากคนไข้ 3,016,628 คน (15.4%) ในปี 2014 มีผู้เสียชีวิต 491,598 รายจากคนไข้ 2,820,179 คน (17.4%)
ตามทะเบียนมะเร็งประชากรของ ICMR อุบัติการณ์และการตายเพราะมะเร็งสูงสุดในภาคตะวันออกเฉียงเหนือของประเทศ มะเร็งเต้านมสามัญที่สุด มะเร็งกระเพาะอาหารเป็นเหตุมะเร็งที่ทำให้เสียชีวิตมากที่สุดในประชากรทั้งหมด มะเร็งเต้านมทำให้หญิงเสียชีวิตมากที่สุด และมะเร็งปอดทำให้ชายเสียชีวิตมากที่สุด
แคนาดา
มะเร็งที่ทำให้เสียชีวิตมากที่สุดทั้งในชายหญิงคือมะเร็งปอด เป็นเหตุให้ตายเพราะมะเร็ง 26.8% ข้อมูลสถิติชี้ว่า ระหว่างอายุ 20-50 ปี อัตราอุบัติการณ์ (incidence rate) ของมะเร็งสูงกว่าในหญิง เทียบกับหลังอายุ 50 ปีที่อัตราอุบัติการณ์ในชายจะสูงขึ้น สมาคมมะเร็งแคนาเดียนพยากรณ์ว่า ในอนาคต อัตราอุบัติการณ์ของมะเร็งจะสูงขึ้นทั้งในชายหญิง ดังนั้น ก็จะคงเป็นปัญหาเรื้อรังต่อไปในอนาคต
สหรัฐ
ในสหรัฐ มะเร็งเป็นเหตุให้เสียชีวิต 25% ส่วนในโลกหลาย ๆ แห่ง ก็เป็นปัญหาหลักทางสาธารณสุขอย่างหนึ่ง ข้อมูลทางสถิติต่อไปเป็นค่าประเมินสำหรับสหรัฐในปี 2008, อาจต่างกับประเทศอื่น ๆ อย่างสำคัญ, ยกเว้นมะเร็งผิวหนังแบบ basal cell และ squamous cell, และยกเว้น carcinoma in situ ในตำแหน่งต่าง ๆ นอกเหนือจากกระเพาะปัสสาวะ ดังที่จะเห็น มะเร็งเต้านม/ต่อมลูกหมาก มะเร็งปอด และมะเร็งลำไส้ใหญ่เป็นเหตุของอุบัติการณ์โรคมะเร็งประมาณครึ่งหนึ่ง ในเรื่องการเสียชีวิตเพราะมะเร็งก็เช่นกัน แต่มะเร็งปอดจะเป็นเหตุหลักแทนมะเร็งเต้านม/ต่อมลูกหมาก
ในปี 2016 จะมีคนไข้ที่วินิจฉัยว่าเป็นมะเร็งใหม่ 1,685,210 ราย โดย 595,690 ราย (35.37%) จะเสียชีวิตเพราะโรค (จากประชากรประมาณ 324 ล้านคน)
มะเร็งอย่างที่สองในคนไข้ที่หายจากมะเร็งอย่างแรก
ในประเทศพัฒนาแล้ว คน 1/3 จะเกิดมะเร็งในช่วงชีวิต ถ้าคนไข้ทั้งหมดรอดชีวิตและมะเร็งเกิดโดยสุ่ม โอกาสการเกิดมะเร็งหลักอย่างที่สอง (ที่ไม่เกี่ยวกับมะเร็งที่เป็นอย่างแรก) ชั่วชีวิตปกติจะอยู่ที่ 1/9 แต่จริง ๆ แล้วคนไข้มีโอกาสเป็นมะเร็งหลักอย่างที่สอง 2/9 คือเสี่ยงเป็นมะเร็งอย่างที่สองมากขึ้น คนไข้ประมาณครึ่งหนึ่งดังกล่าวจัดอยู่ในโอกาสเสี่ยง 1 ใน 9 ตามปกติดังที่ว่า
ความเสี่ยงเพิ่มเชื่อว่าเกิดจากปัจจัยเสี่ยงเดียวกันที่ก่อมะเร็งอย่างแรก เช่น กรรมพันธุ์ การสูบบุหรี่ทานแอลกอฮอล์ โรคอ้วน ปัจจัยทางสิ่งแวดล้อม และส่วนหนึ่งเกิดจากการรักษามะเร็งอย่างแรก ซึ่งอาจใช้ยาคีโมหรือการฉายรังสีซึ่งทำให้ยีนกลายพันธุ์ (mutagenic) อนึ่ง ผู้รอดชีวิตอาจทำตามคำแนะนำของแพทย์ให้ตรวจคัดโรคได้ดีกว่า จึงตรวจพบมะเร็งมากกว่าคนทั่วไป
เด็ก
มะเร็งในเด็กและวัยรุ่นมีน้อย (ประมาณ 150 กรณีต่อ 1 ล้านคนต่อปีในสหรัฐ) ในสหรัฐ มะเร็งเม็ดเลือดขาว (ปกติ acute lymphoblastic leukemia) เป็นมะเร็งสามัญที่สุดในเด็กวัยระหว่าง 1-14 ปี ตามด้วยมะเร็งในระบบประสาทกลาง (มะเร็งสมอง), นิวโรบลาสโตมา, Wilms' tumor และ non-Hodgkin's lymphoma สถิติของ SEER แสดงว่า มะเร็งวัยเด็กเพิ่มขึ้น 19% ระหว่างปี 1975-1990 เพราะ acute leukemia เป็นหลัก แต่ตั้งแต่ปี 1990 อัตราก็ได้ลดลง
ทารก
การเกิดมะเร็งวัยเด็กสูงสุดในช่วงปีแรกของชีวิต อุบัติการณ์ต่อปีเฉลี่ยในสหรัฐระหว่างปี 1975-1995 อยู่ที่ 233 รายต่อทารกล้านคน มีค่าประเมินต่าง ๆ ในสหรัฐตาม SEER
เนื้องอกวิรูป (teratoma เป็นเนื้องอกของเซลล์สืบพันธุ์) บางครั้งจัดว่าเป็นเนื้องอกสามัญที่สุดในเด็กวัยนี้ แต่เนื้องอกวิรูปโดยมากตัดออกเมื่อยังไม่ร้าย ดังนั้น อาจจะไม่จัดว่าเป็นมะเร็ง ก่อนเริ่มตรวจทารกในครรภ์ด้วยคลื่นเสียงความถี่สูงอย่างกว้างขวาง อุบัติการณ์ของ sacrococcygeal teratoma เมื่อคลอดอยู่ที่ 25-29 รายต่อทารกล้านคน
ทารกทั้งหญิงและชายมีอัตราอุบัติการณ์โรคมะเร็งทั่วไปเกือบเท่ากัน ซึ่งต่างกับเด็กที่สูงวัยกว่านี้ ทารกผิวขาวมีอัตราการเกิดมะเร็งสูงกว่าทารกผิวดำ ความต่างที่มีเกิดจากมะเร็งเม็ดเลือดขาวเป็นส่วนสำคัญ อัตราเฉลี่ยต่อปีของทารกผิวขาว (ที่ 48.7 รายต่อล้านคน) สูงกว่าของทารกผิวดำ 66% (ที่ 29.4 รายต่อล้านคน) การรอดชีวิตโดยสัมพัทธ์ของทารกดีมากสำหรับนิวโรบลาสโตมา, Wilms' tumor และ retinoblastoma และดี (80%) สำหรับมะเร็งเม็ดเลือดขาว แต่ไม่ดีสำหรับมะเร็งแบบอื่น ๆ
ภาษามัสบาเต
ภาษามัสบาเต (Masbatenyo; Masbateño) เป็นภาษากลุ่มวิซายัน มีผู้พูดมากกว่า 600,000 คน ในจังหวัดมัสบาเต ประเทศฟิลิปปินส์ ใกล้เคียงกับภาษาฮีลีไกโนนที่ใช้พูดในเกาะปาไน อาจจัดเป็นภาษากลุ่มบีซาโคลได้ด้วย เป็นภาษาที่มีลักษณะผสมระหว่างภาษากลุ่มวิซายันกับภาษากลุ่มบีโคล
โครมาโทกราฟี
โครมาโทกราฟี (chromatography) เป็นวิธีการทางห้องปฏิบัติการในการแยกสารผสมและตรวจสอบความบริสุทธิ์ของสาร หลักการโดยทั่วไปคือตัวอย่างสารจะผสมกับตัวทำละลายบนตัวดูดซับ เมื่อสารแต่ละชนิดเคลื่อนที่ด้วยความเร็วต่างกันตามความสามารถในการละลายและความสามารถในการดูดซับของตัวดูดซับ สารจะแยกออกจากกันและปรากฏเป็นสีต่าง ๆ บนตัวดูดซับ โดยวิธีนี้จัดเป็นวิธีการแยกสารเนื้อเดียว
อัตราการเคลื่อนที่ของสาร
อัตราการเคลื่อนที่ของสาร หรือ Rf (Rate of Flow) มีสูตรคำนวณดังนี้
Rf = ระยะทางที่สารเคลื่อนที่ ÷ ระยะทางที่ตัวทำลายเคลื่อนที่
ประเภทของโครมาโทกราฟี
นอกจากนี้อาจจำแนกประเภทตามชนิดของแรงที่ทำให้เกิดปฏิกิริยาระหว่างโมเลกุลของสารกับส่วนอยู่กับที่ได้ดังนี้
สโมสรกีฬากลางแห่งกองทัพบก มอสโก
เซ้นทรัลสปอร์ตคลับออฟเดอร์อาร์มีออฟมอสโก หรือที่รุจักกันในชื่อ ซีเอสเคเอ มอสโก เป็นสโมสรอาชีพของกองทัพบก ตั้งอยู่ในกรุงมอสโก ประเทศรัสเซีย เป็นสโมสรที่อยู่ในรัสเซียน พรีเมียร์ลีก
ผู้เล่น
ณ วันที่ 10 พฤษภาคม 2015
อเนโดกิ
อเนโดกิ เป็นการ์ตูนญี่ปุ่นที่เขียนและวาดภาพโดย มิซุกิ คาวาชิตะ ผู้เขียนเรื่อง อิจิโกะ 100% เป็นเรื่องราวของเด็กหนุ่มม.ต้นธรรมดาๆ นาม โอชิอาอิ โคตะ ที่บังเอิญไปพบกับหญิงสาวลึกลับกลางทางกลับบ้าน ที่อยู่ดีๆก็มาขอกินไอศกรีมที่เขาถืออยู่ และเขายังโดนหาว่าลามกอีก เมื่อกลับถึงบ้านเขาก็ยังต้องเจอกันอีกแถมคราวนี้ก็มาขอเป็นพี่เลี้ยงให้อีกด้วย
เรื่องนี้ถูกตีพิมพ์ครั้งแรกเมื่อวันที่ 8 กรกฎาคม 2552 ในนิตยสาร โชเน็นจัมป์รายสัปดาห์ ของสำนักพิมพ์ ชูเอฉะ
เนื้อเรื่อง
เป็นเรื่องราวของเด็กหนุ่มอายุ 13 นาม โอชิอาอิ โคตะ ได้ไปพบกับหญิงสาวลึกลับระหว่างทางกลับจากโรงเรียน และเธอก็ได้ขอกินไอศกรีมที่โคตะถืออยู่ โคตะคิดว่านั่นคือการจูบทางอ้อม เมื่อเธอจับได้ว่าโคตะคิดว่านี่คือการจูบทางอ้อม เธอจึงพูดกับโคตะว่า "คนลามก" และโคตะก็ได้วิ่งหนีไปพร้อมกับทำสมุดตกไว้ เมื่อโคตะกำลังจะถึงบ้านของเขา เขาได้พบกับพ่อของเขาที่กำลังรีบจะออกไปทำธุระข้างนอกอย่างกะทันหัน และหญิงสาวลึกลับก็ปรากฏตัวขึ้น เธอได้คืนสมุดเรียนให้แก่โคตะ และเพื่อเป็นการตอบแทนเรื่องไอศกรีมเธอจึงอาสาที่จะดูแลโคตะระหว่างที่พ่อของโคตะไม่อยู่
วันต่อมาโคตะได้ไปพบซองที่นัตสึกิซ่อนไว้ ในซองนั้นมีเงินอยู่ ทำให้โคตะสงสัยว่า นัตสึกิไปเอามาจากไหนกันแน่ วันต่อมาจึงได้สะกดรอยตามนัตสึกิออกไป เพื่อหาคำตอบว่าเธอเอาเงินมาจากไหน เมื่อนัตสึกิไปพบชายชุดดำสองคนที่เข้ามาถามทาง และได้หยิบซองออกมาจากเสื้อ ทำให้โคตะเข้าใจผิดคิดว่านัตสึกิเอาเงินมาจากสองคนนี้ โคตะเลยวิ่งเข้าไปเพื่อจะหยุดเธอ
เมื่อโคตะรู้ว่าทั้งสองคนกำลังจะไปงานแต่งงานของเพื่อนไม่รู้ทางจึงเข้ามาถามนัตสึกิ ทำให้โคตะหน้าแตกเต็มๆ และในขณะนั้นเองมีโจรวิ่งราวผ่านมานัตสึกิจึงได้กระโดดเข้าช่วยไว้ได้ทันที เจ้าของกระเป๋าจะให้ค่าตอบแทนแต่โคตะปฏิเสธออกไป แต่สุดท้ายก็รับไว้อยู่ดี วันนั้นทั้งโคตะและนัตสึกิก็โดดเรียน และออกไปซื้อของกันสองคน
เมื่อทั้งคู่กับมาถึงบ้าน นัตสิกิบอกให้โคตะลองใส่ชุดว่ายน้ำที่เธอเลือกมาให้โคตะใส่ดู และอยู่ดีๆ เพื่อนๆของโคตะก็แห่กันมาทำให้เข้าใจผิดว่าโคตะมีอะไรกันกับนัตสึกิ และ ซากุไร คานาเดะ ที่โคตะแอบชอบก็อยู่ด้วย และวันนั้นเพื่อนๆของโคตะที่มาทั้งหมดก็ค้างอยู่ที่บ้านของโคตะ
ต่อมาเมื่อถึงปิดเทอมหน้าร้อนพวกโคตะมีนัดจะไปว่ายน้ำกันแต่ว่าโคตะว่ายน้ำไม่เป็น แต่ด้วยที่อยากจะโชว์ให้คานาเดะได้เห็นจึงซื้อหนังสือสอนว่ายน้ำมาลองฝึกในอ่างที่บ้านดูแต่ก็ไม่ได้ผล นัตสึกิที่นั่งอยู่ข้างๆก็เลยอาสาที่จะเป็นครูฝึกให้ เขาและนัตสึกิจึงแอบเข้าไปใช้สระว่ายน้ำของโรงเรียนเป็นสถานที่ฝึก แต่ถูกคนมาเห็นทันใด้นั้นโคตะที่กำลังตกใจก็ว่ายน้ำเป็นขึ้นมาทันที
กีฬามวยสากลสมัครเล่นในโอลิมปิกฤดูร้อน 2012 – รอบคัดเลือก
การแข่งขันกีฬามวยสากลสมัครเล่นในโอลิมปิกฤดูร้อน 2012 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 285 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 19 พฤษภาคม ค.ศ. 2012
ประเทศเอสโตเนียในโอลิมปิกฤดูหนาว 2022
ประเทศเอสโตเนีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเอสโตเนียเป็นตัวแทนประเทศเอสโตเนียในการส่งนักกีฬาเข้าร่วมแข่งขันทั้งหมดจำนวน 6 คน ใน 3 ชนิดกีฬา
สกีข้ามทุ่ง
ผลการแข่งขันดังนี้ :
คิม โซ-ฮเย
ประวัติ
คิม โซฮเย เกิดในกรุงโซล คิม โซฮเยเป็นนักเล่นวอลเลย์บอลในชั้นมัธยมต้น และได้รับรางวัลแห่งชาติ คิม โซฮเย จบการศึกษาจากโรงเรียนมัธยมหญิงคยองกี
ผลงานการแสดง
ภาพยนตร์ ละครโทรทัศน์
วาไรตี้โชว์
อ้างอิง
1999
เลิฟอะรูมิไลค์ รักอะไรไม่รู้
เลิฟอะรูมิไลค์ รักอะไรไม่รู้ (Love Arumirai) เป็นภาพยนตร์ไทยแนวรัก-ตลก ออกฉายในโรงภาพยนตร์วันที่ 29 ตุลาคม พ.ศ. 2558 กำกับโดย ฆนาการ สายทอง และ จิต กำเหนิดรัตน์ นำแสดงโดย พิษณุ นิ่มสกุล, ชีรณัฐ ยูสานนท์, นุชพัชร วงษ์สุวรรณ, ค่อม ชวนชื่น และ รัฐศาสตร์ รุ่งศิริทิพย์
ภาพยนตร์เล่าถึงเรื่องราวคู่รักที่กำลังตกอยู่ในสภาวะไม่เข้าใจกัน เปลี่ยนร่างสลับวิญญาณ จนกลายเป็นจุดเริ่มต้นของความปั่นป่วนวุ่นวายในชีวิต
เนื้อเรื่องย่อ
เรื่องราวความรักของสามีภรรยาที่คบกันมาได้ 7 ปีเต็ม แต่ความรักของทั้งคู่เริ่มจืดจาง เพราะต่างฝ่ายต่างหมกมุ่นอยู่กับความฝันและหน้าที่การงานจนลืมที่จะดูแลเอาใจใส่กันและกัน ผู้กองเก้ง (พิษณุ นิ่มสกุล) วุ่นอยู่กับการตามสืบคดี พ่อค้ายารายใหญ่ เก้งแฝงตัวเข้าไปในแก๊งรถซิ่งนาม "ปลวกไรเดอร์" โดยภารกิจนี้อันตรายเกินกว่าที่เก้งจะให้ เบลล่า (ชีรณัฐ ยูสานนท์) ผู้เป็นภรรยารู้ได้ ขณะที่เบลล่าดีไซเนอร์แบรนด์ดังของเมืองไทย สามารถโชว์ผลงานการออกแบบได้โดดเด่นจน ลุค (ชาริล ชับปุยส์) ตัวแทนแบรนด์เสื้อผ้ายี่ห้อดังจากฝรั่งเศสเชิญให้เบลล่าไปร่วมทีมออกแบบเสื้อผ้าถึงปารีส ซึ่งเบลล่าหวังกับงานชิ้นนี้มาก แต่เก้งกลับเข้าใจผิดคิดว่าความสัมพันธ์ของเบลล่าและลุคนั้นเป็นมากกว่าเพื่อนร่วมงาน
สองสามีภรรยาที่เป็นทั้งคู่รักและคู่กัดทะเลาะกันจนต่างฝ่ายต่างเริ่มเอือมระอาจนเกือบถึงขั้นเลิกรา แต่แล้วสิ่งที่ไม่คาดฝันก็เกิดขึ้นเมื่อสวรรค์อยากเล่นตลกกับชีวิตคู่โดยการสาปให้สองคู่รักที่ไม่ค่อยลงรอยกันต้องสลับร่างกันในเช้าตรู่ ของวันสำคัญที่ต่างฝ่ายต่างมีงานที่ต้องทำ
ทั้งสองจึงจำใจแสร้ง สวมบทบาทเป็นกันและกัน เบลล่าดีไซเนอร์คนเก่งที่ต้องเปลี่ยนจากการจับเสื้อผ้านุ่มๆ มาเป็นจับปืนกระบอกโตแทนสามีส่วนผู้กองเก้งที่ไม่รู้อะไรเรื่องแฟชั่นเลยกลับต้องเป็นหัวหน้างานการออกแบบซึ่งต่างฝ่ายต่างกุมชะตาชีวิตของกันและกันในขณะเดียวกันทั้งคู่ต้องหาวิธีกลับร่างคืนเดิมให้ได้ก่อนที่ต่างฝ่ายจะทำลายชีวิตหน้าที่การงานของกันและกันไปมากกว่านี้
โฟล์กโซโนมี
โฟล์กโซโนมี (folksonomy) หรือ ปัจเจกวิธาน คืออนุกรมวิธานที่ผู้ใช้สร้างขึ้นเอง ซึ่งใช้ในการแบ่งหมวดหมู่และค้นคืน หน้าเว็บ รูปภาพ ตัวเชื่อมโยงเว็บ และ เนื้อหาบนเว็บอื่นๆ โดยใช้กินติดป้ายที่ไม่จำกัดข้อความ โดยปกติโฟล์กโซโนมีทำงานผ่านอินเทอร์เน็ต อย่างไรก็ตามอาจจะถูกนำไปใช้ในบริบทอื่นเช่นกัน กระบวนการการติดป้ายแบบโฟล์กโซโนมีเจตนาที่จะเพิ่มความง่ายในการค้นหา ค้นพบ และหาตำแหน่ง เมื่อเวลาผ่านไป โฟล์กโซโนมีที่พัฒนาขึ้นมาอย่างดีตามหลักการแล้วสามารถใช้เป็นรายการคำศัพท์ที่ใช้ร่วมกัน  ซึ่งสร้างขึ้นมาโดยผู้ใช้อันดับแรก และเป็นที่คุ้นเคยสำหรับผู้ใช้อันดับแรก เว็บไซต์ที่เป็นที่รู้จักมากที่สุดสองแห่งที่ใช้การติดป้ายแบบโฟล์กโซโนมีคือ ฟลิคเกอร์ และ del.icio.us อย่างไรก็ตามมีการชี้ประเด็นว่า ฟลิคเกอร์ ไม่ใช่ตัวอย่างที่ดีของ'โฟล์กโซโนมี
เนื่องจากโฟล์กโซโนมีพัฒนาขึ้นในสิ่งแวดล้อมทางสังคมที่ใช้อินเทอร์เน็ตเป็นสื่อกลาง โดยทั่วไปแล้วผู้ใช้จึงสามารถค้นพบได้ว่าใครเป็นผู้ติดป้ายโฟล์กโซโนมี และสามารถดูได้ว่าผู้ใช้คนอื่นสร้างป้ายอะไรขึ้นมาบ้าง
แผนดินปืน
แผนดินปืน (Gunpowder Plot) ใน ค.ศ. 1605 ซึ่งในศตวรรษก่อนมักเรียก แผนกบฏดินปืนหรือกบฏเยสุอิต เป็นความพยายามลอบปลงพระชนม์พระเจ้าเจมส์ที่ 1 แห่งอังกฤษและที่ 6 แห่งสกอตแลนด์ที่ล้มเหลว โดยกลุ่มคาทอลิกอังกฤษ อันมีรอเบิร์ต เคตส์บี (Robert Catesby) เป็นผู้นำ
แผนคือ ระเบิดสภาขุนนางระหว่างการพิธีเปิดประชุมรัฐสภาอังกฤษในวันที่ 5 พฤศจิกายน ค.ศ. 1605 เป็นการนำกบฏประชาชนในมิดแลนส์ซึ่งเจ้าหญิงเอลิซาเบธ พระราชธิดาวัยเก้าพรรษาของพระเจ้าเจมส์ จะถูกยกเป็นพระมหากษัตริย์คาทอลิก เคตส์บีอาจเริ่มแผนหลังความหวังในอันจะได้ความอดกลั้นทางศาสนามากขึ้นภายใต้พระเจ้าเจมส์เสื่อมลง ปล่อยให้ชาวอังกฤษคาทอลิกจำนวนมากผิดหวัง ผู้ร่วมคบคิด ได้แก่ จอห์น ไรต์, ทอมัส วินเทอร์ (Thomas Wintour), ทอมัส เพอร์ซี, กาย ฟอกส์, ทอมัส เบตส์, รอเบิร์ต วินเทอร์, คริสโตเฟอร์ ไรต์, จอห์น แกรนต์, แอมโบรส รุกวุด, เซอร์เอเวอราด ดิกบีและฟรานซิส เทรชัม ฟอกส์ซึ่งมีประสบการณ์ทหารสู้รบในเนเธอร์แลนด์ของสเปนเพื่อปราบกบฏดัตช์ 10 ปี ได้รับมอบหมายให้รับผิดชอบระเบิด
แผนดังกล่าวรั่วสู่ทางการในจดหมายนิรนามส่งถึงวิลเลียม พาร์กเกอร์ บารอนมอนทีเกิลที่ 4 เมื่อวันที่ 26 ตุลาคม ค.ศ. 1605 ระหว่างการค้นสภาขุนนางเมื่อเวลาราวเที่ยงคืนของวันที่ 4 พฤศจิกายน ค.ศ. 1605 ฟอกส์ถูกพบว่ากำลังเฝ้าดินปืน 36 ถัง ซึ่งมากพอระเบิดสภาขุนนางเป็นซาก และถูกจับกุม ผู้ก่อการส่วนมากหนีออกจากกรุงลอนดอนเมื่อทราบการตรวจพบแผน โดยพยายามหาการสนับสนุนตามทาง หลายคนปักหลักสู้กับนายอำเภอวอร์เซเตอร์และบริวารที่ไล่กวดที่บ้านฮอลเบกี (Holbeche House) ในการต่อสู้ที่เกิดตามมา เคสต์บีเป็นผู้หนึ่งที่ถูกยิงเสียชีวิต ในการพิจารณาคดีในศาลเมื่อวันที่ 26 มกราคม ค.ศ. 1606 ผู้รอดชีวิตแปดคน รวมทั้งฟอกส์ ถูกพิพากษาลงโทษและตัดสินให้ถูกแขวนคอ, ควักไส้และผ่าสี่
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดยะลา พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เจ้าชายชาลส์ เคานต์แห่งฟลานเดอร์
เจ้าชายชาลส์ เคานต์แห่งฟลานเดอร์ (ประสูติ 10 ตุลาคม ค.ศ. 1903; สิ้นพระชนม์ 1 เมษายน ค.ศ. 1983) เป็นพระราชโอรสพระองค์ที่สองของสมเด็จพระเจ้าอัลแบร์ที่ 1 กับสมเด็จพระราชินีเอลิซาเบธ ประสูติที่กรุงบรัสเซลส์ พระองค์ทรงปฏิบัติหน้าที่เป็นผู้สำเร็จราชการแทนพระเชษฐา สมเด็จพระเจ้าเลโอโปลด์ที่ 3 ตั้งแต่ปี ค.ศ. 1944 จนกระทั่ง ค.ศ. 1950 ในฐานะ "เจ้าชายผู้สำเร็จราชการแทนพระองค์" ปฏิบัติพระราชภารกิจแทนจนกระทั่งพระเจ้าเลออปอลที่ 3 เสด็จพระราชดำเนินกลับเบลเยียมและปฏิบัติพระราชภารกิจ แต่ต่อจากนั้นไม่นาน พระเชษฐาของพระองค์ก็ทรงสละราชสมบัติให้แก่พระโอรสพระองค์ใหญ่ คือ เจ้าชายโบดวง
ในระหว่างสงครามโลกครั้งที่ 2 พระองค์ทรงได้รับการออกพระนามว่า "นายพล ดูว์ บ็อค" เพื่อประโยชน์ในการถวายอารักขา พระองค์ยังทรงมีความเกี่ยวพันอย่างมากกับฐานทัพอากาศฮัลลาวิงตันในประเทศอังกฤษซึ่งใช้เป็นสถานที่ขนส่งนายทหารฝ่ายสัมพันธมิตรมายังเบลเยียม ด้านชีวิตส่วนพระองค์ มีข่าวลือว่าทรงเสกสมรสอย่างลับ ๆ กับ แจ็คเกอลีน เปียเออร์บรูน (Jacqueline Peyrebrune) และมีพระธิดานอกสมรสพระนามว่า อิซาเบลลา กับแจ็คเกอลีน แวร์ลี (Jacqueline Wehrli) บุตรีของเจ้าของร้านขนมปังในกรุงบรัสเซลส์
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
เขต 2
เขตเลือกตั้งที่ 2 ประกอบด้วยอำเภอเมืองยะลา (เฉพาะตำบลบุดี ตำบลเปาะเส้ง และตำบลบันนังสาเรง) อำเภอรามัน อำเภอยะหา (ยกเว้นตำบลยะหา ตำบลตาชี และตำบลบาโงยซิแน) และอำเภอกาบัง
เขต 3
เขตเลือกตั้งที่ 3 ประกอบด้วยอำเภอกรงปินัง อำเภอบันนังสตา อำเภอธารโตและอำเภอเบตง
วิญ
วิญ (Vinh) เป็นนครศูนย์กลางด้านเศรษฐกิจและวัฒนธรรมในภูมิภาคชายฝั่งตอนกลางเหนือ ประเทศเวียดนาม เป็นเมืองเอกของจังหวัดเหงะอาน และเป็นจุดสำคัญในแนวระเบียงเศรษฐกิจตะวันออก–ตะวันตก ที่เชื่อมประเทศพม่า ประเทศไทย ประเทศลาว และประเทศเวียดนาม ตัวเมืองตั้งอยู่ทางตะวันออกเฉียงใต้ของจังหวัดเหงะอาน อยู่ติดริมแม่น้ำก๋า (Sông Cả) หรือที่รู้จักในชื่อ แม่น้ำลาม (sông Lam) และตั้งอยู่บนเส้นทางขนส่งหลักแนวเหนือ–ใต้ของเวียดนาม สามารถเข้าถึงการขนส่งต่าง ๆ ได้อย่างสะดวก ทั้งทางถนน รถไฟ เรือ และทางอากาศ
เมื่อวันที่ 5 กันยายน ค.ศ. 2008 วิญได้รับการยกฐานะจากนครชั้น 2 เป็นนครชั้น 1 โดยเป็นนครชั้น 1 ลำดับที่ 5 ต่อจากไฮฟอง ดานัง และเว้ วิญเป็นนครที่มีประชากรมากที่สุดในภูมิภาคชายฝั่งตอนกลางเหนือ ด้วยจำนวนผู้อยู่อาศัยกว่า 490,000 คน (ประมาณการปี ค.ศ. 2015) วิญมีอาณาเขตติดต่อกับจังหวัดห่าติ๋ญทางทิศใต้ อยู่ห่างจากฮานอยทางทิศใต้ประมาณ 300 km และห่างจากนครโฮจิมินห์ทางทิศเหนือประมาณ 1400 km แบ่งการปกครองเป็น 16 แขวงในเขตเมือง และ 9 ตำบลในชานเมือง
ห่วงอนามัยคุมกำเนิด
ห่วงอนามัยหุ้มทองแดงอาจเพิ่มปริมาณของประจำเดือนและอาจทำให้ปวดท้องมากขึ้น ส่วนห่วงอนามัยแบบหลั่งฮอร์โมนอาจทำให้ประจำเดือนมาน้อยลงหรือไม่มาเลย อาการปวดประจำเดือนสามารถบรรเทาด้วยยาแก้อักเสบชนิดไม่ใช่สเตอรอยด์ (NSAID) ผลกระทบที่อาจตามมาได้แก่ expulsion (2–5%) และมดลูกฉีกขาดที่เกิดขึ้นไม่บ่อยนัก (น้อยกว่า 0.7%)  ห่วงอนามัยไม่ส่งผลกรทบต่อการให้นมบุตร และสามารถติดตั้งทันทีหลังคลอดลูก  นอกจากนี้ยังสามารถใช้ทันทีหลังการทำแท้ง
การใช้ห่วงอนามัยเพื่อคุมกำเนิดเริ่มขึ้นในสมัยคริสต์ศตวรรษที่ 18  แบบจำลองก่อนหน้านี้ถูกเรียกว่า Dalkon shield ซึ่งถูกพบว่าเพิ่มความเสี่ยงของการติดเชื้อในอุ้งเชิงกราน (pelvic inflammatory disease) อย่างไรก็ตาม ห่วงอนามัยรุ่นปัจจุบันไม่ก่อให้เกิดความเสี่ยงนี้หากผู้ใช้ไม่มีโรคติดต่อทางเพศสัมพันธ์ตอนช่วงเวลาติดตั้ง
ประเภท
ประเภทและชื่อของห่วงอนามัยคุมกำเนิดแตกต่างกันไปในแต่ละประเทศ ในสหรัฐอเมริกามีอยู่สองประเภท ได้แก่:
ชนิดเคลือบทองแดง
ห่วงอนามัยเคลือบทองแดงทำงานโดยขัดขวางการเคลื่อนไหวและสร้างความเสียหายต่อตัวอสุจิเพื่อหยุดไม่ให้ไปปฏิสนธิกับเซลล์ไข่ ทองแดงทำหน้าที่เป็นสารฆ่าเชื้ออสุจิในมดลูก เพิ่มระดับไอออนทองแดง โพรสตาแกลนดิน และเม็ดเลือกขาวในของเหลวทั้งภายในท่อนำไข่และในมดลูก  ระดับของไอออนทองแดงที่เพิ่มในมูกช่องคลอดหยุดยั้งการเคลื่อนตัวและฆ่าตัวอสุจิ ทำให้ตัวอสุจิไม่สามารถเดินทางผ่านมูกช่องคลอด  ทองแดงยังสามารถเปลี่ยนแปลงเยื่อบุโพรงมดลูก ทว่างานวิจัยแสดงว่าการเปลี่ยนแปลงสามารถหยุดการฝังตัวของเซลล์ไข่ที่ปฏิสนธิแล้วได้ ทว่าไม่สามารถขัดขวางเซลล์ไข่ที่ถูกฝังไปแล้ว
ห่วงอนามัยเคลือบทองแดงมีอัตราการล้มเหลวในปีแรกตั้งแต่ 0.1 ถึง 2.2%
ข้อเสียได้แก่ โอกาสที่ประจำเดือนจะมามากขึ้นและอาจปวดท้องมากขึ้น
ชนิดเคลือบฮอร์โมน
โพรเจสตินที่หลั่งออกมาจากห่วงอนามัยชนิดเคลือบฮอร์โมนมีผลเฉพาะที่
ชนิดไม่เคลือบสารหรือฮอร์โมน
ห่วงอนามัยชนิดไม่เคลือบสารหรือฮอร์โมนเป็นห่วงอนามัยที่ไม่มีส่วนประกอบของสารออกฤทธิ์ทางชีวภาพ โดยทำจากวัสดุที่ไม่ทำปฏิกิริยาทางเคมี เช่น แหวนเหล็กกล้าไร้สนิม หรือ พลาสติก มีประสิทธิผลต่ำกว่าห่วงอนามัยชนิดเคลือบทองแดงหรือฮอร์โมน และมีผลข้างเคียงคล้ายแบบเคลือบทองแดง กลไกหลักคือการทำให้สภาพแวดล้อมภายในมดลูกไม่เหมาะสมสำหรับตัวอสุจิและการฝังตัวของเซลล์ไข่  อาจมีอัตราการป้องกันการตั้งครรภ์สูงกว่าหลังการปฏิสนธิ ต่างจากห่วงอนามัยแบบเคลือบทองแดงหรือฮอร์โมนที่มักให้ผลก่อนการปฏิสนธิ
Sericocoma
Sericocoma เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ ทางตอนใต้ของแอฟริกา
สปีชีส์ในสกุล ได้แก่:
รักลับ ซ่อนลึก
รักลับ ซ่อนลึก (The Door in the Floor) ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์ บทภาพยนตร์ดัดแปลงมาจากนวนิยายเรื่องแรกในสามเรื่องของ A Widow for One Year โดย จอห์น เออร์วิง ที่ประพันธ์ขึ้นในปี ค.ศ. 1998
เนื้อเรื่อง
ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ
เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย
เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง
คำวิจารณ์
ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้น ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไร และก็มีบางเสียงวิจารณ์ว่าให้แง่คิดในการดำเนินชีวิต
ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง
เหริน ต๋าหัว
เหริน ต๋าหัว (, Jam6 Daat6-waa4 หยั่ม ตาดหว่า) หรือ ไซมอน หยั่ม (Simon Yam) นักแสดงชาวฮ่องกง เกิดเมื่อวันที่ 19 มีนาคม ค.ศ. 1955 (วันเดียวกับ บรูซ วิลลิส) ที่ฮ่องกง สูง 180 เซนติเมตร น้ำหนัก 79 กิโลกรัม โดยเป็นลูกคนสุดท้องของพ่อที่เป็นนายตำรวจประจำเมือง มีพี่สาวและพี่ชายอย่างละคน
เหริน ต๋าหัว เริ่มงานการแสดงตั้งแต่ ค.ศ. 1979 จนถึงปัจจุบัน รับบทบาทมาแล้วอย่างมากมาย จนได้รับฉายาว่า "โรเบิร์ต เดอ นีโร แห่งฮ่องกง" ทั้งตัวประกอบ พระเอกหรือผู้ร้าย หรือแม้กระทั่งภาพยนตร์เรตอาร์ อย่าง Naked Killer ในปี ค.ศ. 1992 และ All of a Sudden ในปี ค.ศ. 1996 โดยเฉพาะในยุคทศวรรษที่ 90 มีผลงานเข้ามามากถึงเฉลี่ยเดือนละ 1 เรื่องทีเดียว โดยเริ่มตั้งแต่ซีรีส์ของทีวีบี เช่น กระบี่เย้ยยุทธจักร ในปี ค.ศ. 1983 ที่มี โจว เหวินฟะ แสดงเป็นเล่งฮู้ชง หรือ มังกรหยก ในปี ค.ศ. 1984 ที่มี หลิว เต๋อหัว เป็นเอี๊ยะก้วย, รับบทเป็นง้วนซุ่ยฮุ้น ใน ชอลิ้วเฮียง ตอน ถล่มวังค้างคาว ในปีเดียวกัน โดยมี เหมียว เฉียวเหว่ย เป็นชอลิ้วเฮียง และ ดาบมังกรหยก ในปี ค.ศ. 1986 ที่มี เหลียง เฉาเหว่ย เป็นเตียบ่อกี้
ด้านผลงานภาพยนตร์ที่มีชื่อเสียง ได้แก่ Bullet in the Head จากการกำกับของ จอห์น วู ในปี ค.ศ. 1990, Young and Dangerous ทั้ง 3 ภาคในปี ค.ศ. 1996 ที่นำแสดงโดย เจิ้ง อี้เจี้ยน, Hit Man ในปี ค.ศ. 1998 ที่นำแสดงโดย หลี่ เหลียนเจี๋ย, The Legend of Speed และ The Mission ในปี ค.ศ. 1999, My Left Eye Sees Ghosts ในปี ค.ศ. 2002, PTU ในปี ค.ศ. 2003, Election ในปี ค.ศ. 2005 และ Election 2 ในปี ค.ศ. 2006, Eye in the Sky ในปี ค.ศ. 2007, Ip Man ในปี ค.ศ. 2008, The Storm Warriors และ Bodyguards and Assassins  ในปี ค.ศ. 2009 รวมถึงภาพยนตร์ฮอลลีวูดเรื่อง Lara Croft Tomb Raider: The Cradle of Life ในปี ค.ศ. 2003
ในปลายปี ค.ศ. 2014 เหริน ต๋าหัว ได้รับแสดงภาพยนตร์สั้นของไทยที่มีเนื้อหาเทิดพระเกียรติพระบาทสมเด็จพระเจ้าอยู่หัว โดยไม่ขอรับค่าตัวแต่อย่างใด โดยได้แสดงคู่กับ พิยดา จุฑารัตนกุล และได้เดินทางมาลงนามถวายพระพรพระบาทสมเด็จพระเจ้าอยู่หัว ณ โรงพยาบาลศิริราช
ระหว่างวันที่ 22-24 กันยายน ค.ศ. 2015 เหริน ต๋าหัวและหมี เสว่ นักแสดงชื่อดังชาวฮ่องกงร่วมสมัยเดียวกัน ได้เดินทางมาประเทศไทย โดยในวันที่ 22 กันยายน ได้เข้าสักการะพระพรหมที่ศาลท้าวมหาพรหม แยกราชประสงค์ เพื่อให้นักท่องเที่ยวทั้งจีน, ฮ่องกง และนานาชาติ โดยเฉพาะอย่างยิ่งในตลาดฮ่องกง เกิดความเชื่อมั่นและเดินทางกลับมาเที่ยวประเทศไทยมากขึ้น จากเหตุการวางระเบิดก่อนหน้านั้น โดยมีนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา และผู้ว่าการการท่องเที่ยวแห่งประเทศไทย ให้การต้อนรับและร่วมสักการะท้าวมหาพรหม
ชีวิตส่วนตัว สมรสกับ ฉีฉี (QiQi) นางแบบสาวชาวฮ่องกง ในปี ค.ศ. 1997 และมีลูกสาว 1 คนชื่อ แอลล่า (Ella) เกิดในปี ค.ศ. 2004
Sesamoides
ถิ่นกำเนิดของมันคือ ยุโรปและแอฟริกา
บูพา ประกันสุขภาพ
บริษัท บูพา ประกันสุขภาพ(ประเทศไทย) จำกัด (มหาชน) ดำเนินธุรกิจเกี่ยวกับการประกันสุขภาพและประกันอุบัติเหตุมากว่า 60 ปี
ประวัติ
จุดเริ่มต้นของบูพา ก่อตั้งขึ้นในประเทศอังกฤษด้วยวัตถุประสงค์เพื่อช่วยดูแลสุขภาพแก่สมาชิกในกลุ่มเท่านั้น จากนั้นขยายออกไปยังระดับองค์กร
เมือในปี 2500 ได้สร้างสถานพยาบาล "Nursing Homes Chartable Trust" ซึ่งต่อมาเปลี่ยนชื่อเป็น "Nuffield Hospitals" เมื่อในปี 2505 ก่อตั้งสหพันธ์นานาชาติในการให้บริการด้านสุขภาพ เพื่อสนับสนุนการดูแลสุขภาพสำหรับภาคเอกชนทั่วโลก เมื่อในปี 2518 ก่อตั้งโรงพยาบาลบูพาขึ้น เมื่อในปี 2539 ได้ก่อตั้งบริษัทบูพาขึ้นในประเทศไทย โดยมีการรวมตัวกับ บริษัท บลูครอส ประกันสุขภาพ (Blue Cross) เมื่อในปี 2561 กลุ่มบริษัท เอ็ทน่า (Aetna)ประกันสุขภาพได้เข้าซื้อกิจการส่งผลให้บริษัท บูพา ประกันสุขภาพ เปลี่ยนเชื่อเป็น เอ็ทน่า (Aetna) ประกันสุขภาพ
วงกลมแอนตาร์กติก
วงกลมแอนตาร์กติก คือส่วนที่อยู่ไปทางขั้วโลกใต้มากที่สุดของ 5 วงกลมหลักของวงกลมละติจูดในแผนที่โลก พื้นที่ในบริเวณวงกลมขั้วโลกใต้นี้เป็นที่รู้จักในชื่อแอนตาร์กติก ด้านใต้ของวงกลมแอนตาร์กติกนี้ จะมีเหตุการที่ดวงอาทิตย์อยู่เหนือขอบฟ้า 24 ชั่วโมงต่อเนื่อง อย่างน้อยปีละ 1 ครั้ง ทำให้มองเห็นดวงอาทิตย์ในเวลากลางคืน และอย่างน้อยปีละ 1 ครั้งที่ดวงอาทิตย์จะไม่โผล่พ้นขอบฟ้าเป็นเวลาต่อเนื่องตลอด 24 ชั่วโมง ทำให้ไม่เห็นดวงอาทิตย์ในเวลากลางวัน ซึ่งเหตุการณ์นี้เกิดขึ้นกับบริเวณขั้วโลกเหนือ ที่วงกลมอาร์กติกด้วย
ตำแหน่งของวงกลมแอนตาร์กติกยังไม่ใช่พิกัดคงที่ จนถึง 9 ธันวาคม 2559 พิกัดอยู่ที่ตำแหน่ง 66°33′46.5″ ด้านใต้ของเส้นศูนย์สูตร ทั้งนี้ละติจูดขึ้นอยู่กับการเอียงของโลก ซึ่งมีค่าไม่คงที่ ผันแปรประมาณ 2 องศา ในรอบ 40,000 ปีที่ผ่านมา เป็นผลมาจากแรงกระทำของการโคจรของดวงจันทร์ ทำให้วงกลมแอนตาร์กติกเลื่อนลงใต้ไปเรื่อย ๆ ด้วยความเร็วประมาณปีละ 15 เมตร
ฟุตบอลนิวซีแลนด์
ฟุตบอลนิวซีแลนด์ (New Zealand Football) เป็นสมาคมฟุตบอลในประเทศนิวซีแลนด์ ดูแลการแข่งขันฟุตบอลลีก นิวซีแลนด์ฟุตบอลแชมเปียนชิป รวมถึงฟุตบอลทีมชาตินิวซีแลนด์ ก่อตั้งเมื่อปี ค.ศ. 1891 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลโอเชียเนีย เมื่อปี ค.ศ. 1966
เกนโจ กูลาน
เกนโจ กูลาน (Genco Gulan) เกิดเมื่อปี พ.ศ. 2512 เขาเป็นศิลปินผู้มีกรอบและแนวความคิดเป็นของตนเอง ปัจจุบันเขาพักอาศัยอยู่ในนครอิสตันบูล ประเทศตุรกี นอกจากเขาจะสร้างผลงานศิลปะด้วยการเพ้นท์ภาพและการแกะสลักภาพแล้ว เขายังได้ติดตั้งสื่อที่มีความแปลกใหม่ในการแสดงผลงานศิลปะของเขาอีกด้วย กูลาน จบการศึกษาจากคณะรัฐศาสตร์ มหาวิทยาลัย Bosphorus หลังจากนั้นได้ศึกษาต่อปริญญาโทในคณะศิลปศาสตร์ สาขาสื่อสารมวลชนมหาวิทยาลัย New School นครนิวยอร์ก กูลาน มีผลงานการจัดแสดงนิทรรศการงานศิลปะตามที่ต่าง ๆ มากมาย เช่น กรุงเบอร์ลิน โซล กรุงเอเธนส์ และได้รับรางวัลอีกหลายรางวัล อาทิ BP, Lions, EMAF นอกจากนี้ กูลาน ได้ยังถูกเสนอชื่อเพื่อรับรางวัล European ศิลปะ prize ในปี 2011 อีกด้วย ปัจจุบัน กูลาน เป็นอาจารย์สอนอยู่ที่ Mimar Sinan Academy ในนครอิสตันบูล
Sepikea
Sepikea เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ นิวกินี
สปีชีส์ในสกุล ได้แก่:
จักรพรรดิฮั่นชง
หลิว ปิ่ง เป็นโอรสองค์เดียวของพระเจ้าฮั่นชุ่น เมื่อพระเจ้าฮั่นชุ่นสิ้นพระชนม์ หลิว ปิ่ง ก็สืบสันตติวงศ์ต่อ ขณะนั้น หลิว ปิ่ง มีอายุเพียงหนึ่งปี นางเหลียง น่า (梁妠) มารดาของหลิว ปิ่ง และเหลียง จี้ (梁冀) พี่ชายของนางเหลียง น่า จึงเข้าครอบงำราชการบ้านเมืองทั้งปวง นางเหลียง น่า มีใจซื่อสัตย์ต่อแผ่นดิน แต่เหลียง จี้ ตรงกันข้าม ราษฎรจึงเดือดร้อนแสนเข็ญ
ครั้นปี 145 หลิว ปิ่ง วายชนม์โดยไม่ปรากฏเหตุ อายุได้สามปี นางเหลียง น่า จึงยกหลิว จวั่น (劉纘) ญาติของหลิว ปิ่ง ขึ้นเป็นกษัตริย์องค์ถัดมา
143145
จังหวัดเอโร
เอโร (Hérault, ; Erau, ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดเอโรตั้งชื่อตามชื่อแม่น้ำเอโร ตัวจังหวัดตั้งอยู่ทางตอนใต้ของฝรั่งเศสโดยมีมงเปอลีเยเป็นเมืองหลัก จังหวัดนี้มีประชากร 1,175,623 คนใน ค.ศ. 2019
เอโรเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดเอโร ได้แก่ อาสนวิหารเบซีเย, อาสนวิหารอากด์ และอารามวาลมาญ
ประชากร
พัฒนาการของจำนวนประชากรตั้งแต่ ค.ศ. 1791:
ฟาโรห์ทวอสเรต
ทวอสเรต หรือ ทาโวสเรต, เทาสเรต (Tawosret, Tausret; สวรรคต 1189 ปีก่อน ค.ศ.) เป็นกษัตริย์และฟาโรห์องค์สุดท้ายในราชวงศ์ที่สิบเก้าแห่งอียิปต์
บรรณานุกรม
-1190
Siemensia
Siemensia เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ คิวบาตะวันตก
สปีชีส์ในสกุล ได้แก่:
พระราชวังพระสันตะปาปา
พระราชวังพระสันตะปาปา (Papal Palace; Palatium Apostolicum; Palazzo Apostolico) เป็นที่ประทับของพระสันตะปาปา ประมุขแห่งคริสตจักรโรมันคาทอลิก ที่ตั้งอยู่ภายในนครรัฐวาติกัน อาคารที่นี้ยังมีอีกชื่อว่า พระราชวังอัครสมณทูต (Apostolic Palace) และ พระราชวังวาติกัน (Palace of the Vatican, Vatican Palace) โดยทางวาติกันเรียกอาคารนี้ว่า พระราชวังซิกตุสที่ 5 เพื่อเป็นเกียรติแด่สมเด็จพระสันตะปาปาซิกตุสที่ 5 ผู้สร้างพระราชวังส่วนใหญ่ที่เห็นในปัจจุบัน
ตัววังเป็นกลุ่มสิ่งก่อสร้างที่ประกอบด้วยห้องชุดของพระสันตะปาปา (Papal Apartments), สำนักงานของผู้บริหารนิกายโรมันคาทอลิก, ชาเปล, พิพิธภัณฑ์วาติกัน และหอสมุดวาติกัน ห้องต่างๆ มีด้วยกันทั้งหมดกว่า 1,000 ห้องโดยมีห้องที่สำคัญที่สุดคือห้องราฟาเอล และชาเปลซิสตินซึ่งมีเพดานจิตรกรรมฝาผนังที่มีชื่อที่เขียนโดยไมเคิล แอนเจโล
ที่พำนักอื่นของพระสันตะปาปาอยู่ที่วังแลเตอรันและที่ปราสาทกานโดลโฟ (Castel Gandolfo) นอกกรุงโรม วังวาติกันมามีความสำคัญกว่าวังแลเตอรันในคริสต์ศตวรรษที่ 15 แต่ก็มาแพ้แก่วังควิรินัล (Quirinal Palace) อยู่ระยะหนึ่ง
ไร้อาการ
ไร้อาการ หรือ การเจ็บป่วยโดยไม่มีอาการ (asymptomatic) เกิดขึ้นเมื่อบุคคลมีโรคดำเนินอยู่ในร่างกาย เช่น มีการเจริญของมะเร็ง มีการติดเชื้อ ฯลฯ แต่ไม่มีอาการปรากฏให้ผู้ป่วยรู้สึก บางครั้งอาจมีความผิดปกติที่สามารถตรวจพบได้แต่ไม่ได้ตรวจจึงไม่พบและไม่รู้ว่ามีก็ได้
ภาวะการเจ็บป่วยโดยไม่มีอาการนั้นมีความสำคัญ เพราะมีการดำเนินโรคหลายแบบ และอาจจำเป็นต้องได้รับการดูแลรักษาต่างๆ กัน เช่น อาจมีอาการมากขึ้นในภายหลัง จึงต้องเฝ้าระวัง, อาจหายได้เอง หรือเป็นภาวะที่ไม่มีอันตราย จึงไม่ต้องทำอะไร, อาจต้องรับการรักษาภาวะนั้น เพื่อป้องกันภาวะแทรกซ้อนอันจะเกิดขึ้นในภายหลัง (เช่นในภาวะความดันเลือดสูง หรือไขมันในเลือดสูง เป็นต้น), อาจต้องตรวจหาภาวะแทรกซ้อนที่อาจเกิดขึ้นในภายหลังหรือพบร่วมกันในตอนนั้น, อาจเป็นการติดเชื้อที่สามารถแพร่ไปยังคนอื่นได้ เป็นต้น
ความเค้นตกค้าง
ความเค้นตกคาง (Residual stress) คือความเค้น (Stress) ที่เหลืออยู่ในวัสดุแข็งเกร็งหลังจากได้รับแรงจากภายนอกมากระทำ และการได้รับแรงนั้นสิ้นสุดลง ความเค้นตกค้างเป็นสิ่งที่ต้องการ และไม่ต้องการ ขึ้นอยู่กับสถานการณ์ เช่น การทำเคาะเพื่อคลายตัว (peening) เป็นการสร้างความเค้นกด เข้าสู่ชิ้นงานโลหะ เช่นชิ้นส่วนกังหันเครื่องยนต์กำเนิดไฟฟ้า เพื่อเพิ่มความสามารถในการต้านทานแรงดึง  หรือกรณีกระจกหน้าของสมาร์ทโฟน  จะช่วยทำให้กระจกมีความแข็งแรง และต้านทานการเกิดรอยขีดข่วนได้ดีขึ้น   ในทางกลับกัน ความเค้นตกค้างสามารถทำให้เกิดความเสียหายต่อโครงสร้างของสิ่งปลูกสร้าง หรือเครื่องจักร ได้เนื่องจาก ทำให้ความสามารถในการรับภาระกรรมลดลง
ความเค้นตกค้างสามารถเกิดขึ้นจากสาเหตุต่างๆ ทางกล เช่นการบิดเสียรูป การเกิดความแตกต่างของอุณหภูมิในแต่ละบริเวณอุณหภูมิของชิ้นงาน หรือการเปลี่ยนแปลงโครงสร้างจุลภาคเช่นการเปลี่ยนเฟสของโลหะ ความร้อนจากกระบวนการเชื่อมสามารถทำให้เกิดการขยายตัวของบริเวณที่ได้รับความร้อน และเมื่อเย็นตัวลงจะเกิดการหดตัวที่ไม่เท่ากัน เกิดการดึงรั้งกัน ทำให้เกิดความเค้นตกค้างในโลหะ  เป็นต้น
การกระตุ้นเนื้อเยื่อบุโพรง
การกระตุ้นเนื้อเยื่อบุโพรง หรือ การกระตุ้นเอนโดทีเลียม (endothelial activation) เป็นภาวะสนับสนุนการอักเสบ (proinflammatory) ซึ่งโปรโหมตการจับเป็นก้อน/เป็นลิ่ม (procoagulant) ของเซลล์เนื้อเยื่อบุโพรง (endothelial cell) ที่บุช่องหลอดเลือด ปรากฏโดยการมีปฏิสัมพันธ์กับเซลล์เม็ดเลือดขาวเพิ่ม และสัมพันธ์กับภาวะเริ่มต้นของโรคหลอดเลือดแดงแข็งและภาวะพิษเหตุติดเชื้อเป็นต้น เป็นเหตุให้เกิดภาวะหลอดเลือดดำส่วนลึกมีลิ่มเลือด (deep vein thrombosis) เพราะภาวะนี้ เยื่อก็จะหลั่ง Weibel-Palade body ออก
เพลงเถื่อนแห่งสถาบัน
วรรคทองที่ติดปากที่สุดของกลอนนี้ และเป็นที่มาของชื่อที่เป็นที่นิยม คือ วรรคที่ว่า:
กลอนชิ้นนี้แต่งโดย วิทยากร เชียงกูล เมื่อสมัยยังเป็นนักศึกษาอยู่ที่คณะเศรษฐศาสตร์ มหาวิทยาลัยธรรมศาสตร์ แต่งขึ้นสำหรับ วันสถาปนาธรรมศาสตร์ ใน พ.ศ. 2511 ตีพิมพ์ครั้งแรกในหนังสือพิมพ์ยูงทอง เมื่อวันที่ 27 มิถุนายน พ.ศ. 2511 และถูกตีพิมพ์อีกครั้งหนึ่ง ในหนังสือชื่อ "ฉันจึงมาหาความหมาย" ซึ่งเป็นการรวบรวมผลงานจำพวกบทกวีของวิทยากรในช่วงสมัยที่ยังศึกษาอยู่และช่วงที่เพิ่งจบ
โบสถ์น้อยนักบุญฟรังซิสเซเวียร์
โบสถ์น้อยนักบุญฟรังซิสเซเวียร์ (, Capela de São Francisco Xavier) เป็นโบสถ์น้อยแห่งหนึ่งบนเกาะโกโลอานี มาเก๊า ประเทศจีน สร้างเมื่อ ค.ศ. 1928 บริเวณชายฝั่งด้านตะวันตกเฉียงใต้ของเกาะ ตั้งอยู่ใกล้กับอนุสาวรีย์ปราบโจรสลัด ค.ศ. 1910
โบสถ์น้อยนี้เคยเป็นที่ประดิษฐานพระธาตุศักดิ์สิทธิ์หลายชิ้น ได้แก่ พระธาตุของมรณสักขีทั้ง 26 องค์ของญี่ปุ่นที่ถูกตรึงกางเขนที่นางาซากิเมื่อ ค.ศ. 1597 รวมทั้งคริสตังญี่ปุ่นบางคนที่ถูกสังหารช่วงกบฏชิมาบาระ เมื่อ ค.ศ. 1637 ปัจจุบันพระธาตุทั้งหมดถูกเคลื่อนย้ายไปที่พิพิธภัณฑ์ศิลปะและห้องเก็บศพใต้โบสถ์อันศักดิ์สิทธิ์ซึ่งเปิดใน ค.ศ. 1996 และพระธาตุที่สำคัญอีกอย่างคือกระดูกท่อนแขนของนักบุญฟรังซิสเซเวียร์ซึ่งเสียชีวิตตั้งแต่ ค.ศ. 1552 ปัจจุบันถูกย้ายไปเก็บรักษาไว้ ณ โบสถ์และสามเณราลัยนักบุญยอแซฟ เขตเซาโลวเรงซู
โรงเรียนศิลปะการแสดงและเทคโนโลยี BRIT
โรงเรียนสอนศิลปะการแสดงและเทคโนโลยี BRIT (The BRIT School for Performing Arts & Technology) หรือโรงเรียนสอนศิลปะการแสดงและเทคโนโลยีแห่งกรุงลอนดอน (The London School for Performing Arts & Technology) เป็นโรงเรียนเอกชนแบบเลือกเข้าเรียนที่ได้รับการสนับสนุนบางส่วนจากบริทอวอร์ดส ตั้งอยู่ที่ เดอะเครสเซนต์ เซลเฮิร์สท์ ครอยดอน ในกรุงลอนดอน สหราชอาณาจักร โรงเรียนแห่งนี้ก่อตั้งขึ้นภายใต้โครงการ City Technology College (CTC) ในปี ค.ศ. 1991 และเปิดสอนเพื่อช่วยสร้างสมรรถนะเกี่ยวกับศิลปะการแสดง สื่อสารมวลชน ศิลปะและการออกแบบ และเทคโนโลยี โดยมีอาจารย์ใหญ่ชื่อ นิค วิลเลียมส์
บ้านแกร์ด้า
บ้านแกร์ด้า เป็นโครงการที่จัดตั้งเพื่อดูแลเด็กกำพร้าที่ติดเชื้อเอชไอวี (เอดส์) ก่อตั้งเมื่อ พ.ศ. 2536 อยู่ที่ โครงการธรรมรักษ์นิเวศน์ 2 อำเภอหนองม่วง จังหวัดลพบุรี โดยคาร์ล มอร์สบัค อยู่ในความดูแลของมูลนิธิสิทธิเด็ก โดยสร้างเป็นบ้านทั้งหมด 8 หลัง โดยแต่ละหลังจะมีเด็กอยู่ประมาณ 8-10 คน และมีพ่อแม่อุปถัมภ์ 2 คน ซึ่งเป็นผู้ติดเชื้อเอชไอวีเช่นเดียวกัน
ซอกเกอร์ซิตี
ซอกเกอร์ซิตี (Soccer City) หรือเป็นที่รู้จักในอีกชื่อว่า สนามกีฬาเอฟเอ็นบี (FNB) เป็นสนามกีฬาที่ตั้งอยู่บริเวณโซวีโต เมืองโจฮันเนสเบิร์ก ประเทศแอฟริกาใต้ ตั้งอยู่ใกล้กับสำนักงานใหญ่สมาคมฟุตบอลแอฟริกาใต้ ซึ่งใช้เป็นสำนักงานของฟีฟ่าและคณะกรรมการจัดการท้องถิ่นของการแข่งขันฟุตบอลโลก 2010
สนามแห่งนี้นอกจากจะเป็นสนามกีฬาสำหรับแข่งขันฟุตบอล ยังเป็นสนามกีฬาที่ใหญ่ที่สุดในทวีปแอฟริกาในปัจจุบัน จุผู้ชมได้ 94,736 คน สถานที่ตั้งของสนามเป็นสถานที่ที่เนลสัน แมนเดลากล่าวปราศรัยครั้งแรกในโจฮันเนสเบิร์กหลังจากที่เขาออกมาจากคุก และยังเป็นที่ที่เคยจัดงานศพของคริส ฮานิ
ซากาตะ กินโทกิ
ซากาตะ กินโทกิ เป็นตัวละครในหนังสือการ์ตูนและอนิเมะเรื่องกินทามะ สร้างสรรค์โดยฮิเดอากิ โซราจิ กินโทกิเป็นตัวเอกของเรื่องและชื่อของกินโทกิเป็นส่วนหนึ่งของชื่อเรื่อง  เดิมกินโทกิเป็นนักรบซามูไรกบฏขับไล่ต่างแดนซึ่งมีบทบาทในรูปแบบสมมติของญี่ปุ่นทศวรรษ 1860 หลังการรุกรานของมนุษย์ต่างดาวที่เรียกว่าชาวสวรรค์ กินโทกิเคยต่อสู้กับผู้รุกรานชาวสวรรค์ กระทั่งเขาเริ่มรู้สึกว่าการต่อสู้กับชาวสวรรค์เป็นการกระทำที่สูญเปล่า จึงได้พลิกผันตนมาใช้ชีวิตเป็นนักรับจ้างอิสระในเอโดะ โดยเปิดเป็นร้านรับทำทุกอย่างชื่อร้านว่า ร้านรับจ้างสารพัดกินจัง พร้อมด้วยลูกจ้างคือชิมูระ ชินปาจิและคางุระ เพื่อนำรายได้มาจ่ายเป็นค่าเช่ารายเดือน ตลอดเรื่องราวของกินทามะ รายละเอียดเพิ่มเติมเกี่ยวกับอดีตของกินโทกิค่อย ๆ ถูกเปิดเผยออกมานำไปสู่การเผชิญหน้ากับคู่ต่อสู้ที่เป็นอดีตสหาย กินโทกิปรากฏตัวในหลายตอนของหนังสือการ์ตูนและอนิเมะในฐานะตัวละครหลัก เช่นเดียวกับในสื่ออื่น ๆ ที่เกี่ยวข้อง รวมไปถึงภาพยนตร์ วิดิโอเกม และโอวีเอ
โซราจิสร้างสรรค์ตัวละครกินโทกิจากคำแนะนำของบรรณาธิการให้สร้างตัวละครเอกเป็นซามูไรผมสีเงิน เดิมทีตัวละครกินโทกิจะใช้ต้นแบบอิงจากฮิจิคาตะ โทชิโซ รองหัวหน้าของกองกำลังพิเศษชินเซ็นงุมิ แต่โซราจิเปลี่ยนใจเนื่องจากไม่ต้องการให้ตัวละครหลักทำงานในสังกัดขององค์กร จึงออกแบบตัวละครใหม่ให้เป็นอย่างที่ปรากฏในเรื่อง ในซีรีส์อนิเมะ กินโทกิให้เสียงพากย์โดยโทโมกาซุ ซูงิตะ ส่วนในภาพยนตร์ไลฟ์แอ็ตชัน ชุง โองูริเป็นผู้รับบทแสดง
แนวคิดการสร้างตัวละคร
ระหว่างการระดมสมองเกี่ยวกับชื่อของการ์ตูน บรรณาธิการผู้ดูแลของฮิเดอากิ โซราจิได้แสดงความคิดเห็นว่า "คิดว่าซามูไรสีเงินดูเท่ไหมครับ?" เป็นแรงบันดาลใจให้โซราจิสร้างสรรค์ตัวละครหลักขึ้นมาหลังตัดสินใจแล้วว่าชื่อเรื่องของการ์ตูนควรเป็น กินทามะ แผนเริ่มแรกของโซราจิสำหรับผลงานการ์ตูนเรื่องยาวเรื่องแรกคือให้เป็นเรื่องราวที่เน้นที่กลุ่มชินเซ็นงุมิ เพื่อเกาะกระแสละครเรื่อง ชินเซ็นงุมิ! ละครญี่ปุ่นที่นำดาราดังมารับบทเป็นกองกำลังตำรวจพิเศษชื่อดังของญี่ปุ่น อย่างไรก็ตามชินเซ็นงุมิตามรูปแบบของโซราจิกำหนดจะให้ไม่สมจริงเท่าที่จะเป็นไปได้ กองกำลังในชินเซ็นงุมิประกอบด้วยสมาชิกชายและหญิงมีลักษณะแปลกประหลาดไม่เหมือนชินเซ็นงุมิต้นแบบ รวมถึงตัวละครอีกหลายตัวที่มาเป็นส่วนหนึ่งของการ์ตูน หนึ่งในตัวละครในกลุ่มนี้คือชายผมสีเงินซึ่งกำหนดให้เป็นสมาชิกคนสำคัญอย่างฮิจิคาตะ โทชิโซ โซราจิชอบฮิจิคาตะเป็นพิเศษและต้องการให้เป็นตัวเอกของเรื่อง แม้ว่าจะไม่มีความคล้ายคลึงกับฮิจิคาตะตัวจริง
ขณะที่โซราจิพอใจกับภาพร่างที่เขาออกแบบขึ้นสำหรับฮิจิคาตะที่มีผมสีเงิน แต่ก็ไม่สามารถจะกำหนดลักษณะตัวละครหรือกำหนดว่าจะให้ตัวละครทำอะไรในเรื่อง โซราจิพิจารณาจะทิ้งตัวละครนี้และบรรณาธิการก็เกือบจะบังคับให้เขายอมแพ้เรื่องแนวคิดของชินเซ็นงุมิแต่เดิม ในทื่สุดจึงตัดสินใจกันว่าตัวละครผมสีเงินนี้จะเป็นตัวละครนำที่สร้างขึ้นใหม่ ในขณะที่กลุ่มชินเซ็นงุมิจะเป็นขั้วตรงข้ามแบบตลก ๆ ตัวละครผมสีเงินได้ชื่อเล่นอย่างรวดเร็วว่า "คุณกิน" แนวคิดตดั้งเดิมของฮิจิคาตะผมสีเงินได้ตกไป และโซราจิได้สร้างสรรค์ลักษณะตัวละครขึ้นใหม่ให้เป็นนักรับจ้างหน้าปลาตายอย่างที่ปรากฏอยู่ในเรื่อง แนวคิดลักษณะตัวละครของกินโทกิคือจะให้เป็นบุคคลผู้แข็งแกร่งที่ไม่ขึ้นกับองค์กรใด ๆ และมีแนวโน้มจะไม่สนกฎเกณฑ์ใด ๆ แม้ว่ากินโทกิจะมีต้นแบบมาจากซากาตะ โนะ คินโทกิ (คินทาโร่) แต่โซราจิก็ไม่ได้ตั้งใจจะให้กินโทกิเป็นเชื้อสายของซากาตะ โนะ คินโทกิ กินโทกินั้นไม่มีพัฒนาการของตัวละคร ไม่เหมือนกับตัวเอกในการ์ตูนทั่วไป ซึ่งมีความเกี่ยวพันกับภูมิหลังของตัวละครที่มีหลายสิ่งหลายอย่างในชีวิตเปลี่ยนไปจากการบุกรุกของชาวสวรรค์ แต่ก็ตั้งมั่นว่ายังมีบางสิ่งที่ไม่เปลี่ยนไป
ในซีรีส์อนิเมะ กินโทกิให้เสียงพากย์ภาษาญี่ปุ่นโดยโทโมกาซุ ซูงิตะ เมื่อซูงิตะได้รู้ว่าตนได้รับเลือกให้พากย์เสียงตัวละครหลักของกินทามะ ซูงิตะก็ต้องการแสดงออกให้เข้ากับตัวละคร แต่ภายหลังซูงิตะก็มองตัวละครกินโทกิด้วยมุมมองที่กว้างขึ้น เขาเข้าใจว่ากินโทกิอยู่ได้อยู่การสนับสนุนของผู้คนมากมาย ซูงิตะจึงเปลี่ยนทัศนะของตนเมื่อพากย์เสียงตัวละคร
ข้อมูลตัวละคร
ซากาตะ กินโทกิมีเอกลักษณ์คือมีผมหยักศกสีเงินแต่กำเนิด ค่อนข้างยากจน นิสัยกวนๆ หน้าตาเหมือนปลาตาย (หน้าตาเรียบเฉยไร้อารมณ์) ชอบอ่านนิตยสารการ์ตูนรายสัปดาห์ ซีคิดส์ (ในต้นฉบับภาษาญี่ปุ่น กินโทกิอ่านนิตยสารการ์ตูนโชเน็นจัมป์รายสัปดาห์) (ชอบเรื่อง คินนิคุแมน มากที่สุด) ชอบกินของหวานโดยเฉพาะพาเฟ่ต์ มีดาบไม้ที่มีคำสลักไว้บนด้ามว่า โทยะโกะ (ชื่อของทะเลสาบโด่งดังจากตำนานของกัปปะ) เป็นอาวุธซึ่งสั่งซื้อจากทีวีชอปปิง แต่เจ้าตัวมักอ้างว่าได้รับมาจากเซียนหรือซื้อมาตอนทัศนศึกษา
ในบางครั้ง กินโทกิและฮิจิคาตะจะแสดงออกว่าไม่ถูกกันเสียเต็มที่ แต่ในเวลาจำเป็นขีดสุดทั้งสองคนก็สามารถแท็กทีมสู้ชนิดเอาเป็นเอาตาย (ตูไม่อยากแพ้หมอนี่-ที่ทั้งสองคนคิด) ทั้งสองคนคล้ายๆ กันตรงที่ว่าเป็นซามูไรชั้นเยี่ยม ฝีมือดาบดีเข้าขั้นดีมาก ชอบอาหารอะไรสักอย่างแบบสุดตัว (กินโทกิชอบของหวาน ฮิจิคาตะชอบมายองเนส) ปกติจะไม่กลัวอะไร แต่ก็กลัวผีเหมือนกันแม้ปากจะพร่ำบอกว่าตนไม่เชื่อเรื่องพวกนี้ก็ตาม (ตอน ระวังสายพานลำเลียงให้ดี) สนิทกับคาซึระ โคทาโร่ ซามูไรนักขับไล่ชายแดน ซึ่งคาซึระเองก็รู้จักกับกินโทกิมานานแล้ว เนื่องจากเป็นเพื่อนเรียนวิชาดาบกับอาจารย์โชโย และร่วมรบในสงครามขับไล่ต่างแดนมาด้วยกัน โดยจะเป็นห่วงกันอยู่ลึกๆ ตามแต่ละสถานการณ์ว่าจะแสดงออกมาแบบไหน
ในอนิเมะและคอมมิค กินโทกิถูกโยงไปหาผู้หญิงคนนู้นคนนี้ในหลากหลายสถานการณ์ ไม่ว่าจะเป็นซารุโทบิ อายาเมะ, ผู้นำเฮียกกะ ซึคุโยะ, ทาเอะ ชิมูระและอีกมากมาย จึงไม่แน่ชัดว่าต่อไป เขาจะขอใครเป็นแฟน ซากาตะกินโทกิ เขายังมีเพื่อนซี้ อาทิเช่น ตัวละครการ์ตูนดราก้อนบอล,วันพีช,สเก็ตดานซ์ และอีกมากมาย
ชื่อของกินโทกิ
ชื่อ ซากาตะ กินโทกิ มีที่มาจากชื่อของ ซากาตะ โนะ คินโทกิ ทหารเอกของมินาโมโตะ โนะ โยริมิตซึ ขุนนางแห่งตระกูลฟูจิวาระ และ ผู้ครองแคว้นอิสุ
ซากาตะ กินโทกิ มีชื่อเล่นว่า กินจัง ซึ่งใช้ตั้งเป็นชื่อของร้านรับจ้างสารพัด ส่วนชื่อของกินโทกิที่ตัวละครอื่นๆใช้เรียกมีดังต่อไปนี้
ชื่ออื่นๆของกินโทกิ ได้แก่
การปรากฏตัวบนปก
กินโทกิปรากฏตัวบนหน้าปกของหนังสือการ์ตูนกินทามะ เล่มที่ 1 โดยมีดาวโลกเป็นฉากด้านหน้า และยังปรากฏตัวบนสันปกของหนังสือการ์ตูนกินทามะเล่มเดียวกัน
กินโทกิยังเป็นตัวละครที่ได้ปรากฏตัวบนหน้าปกของนิตยสารโชเน็นจัมป์ของญี่ปุ่น และซีคิดส์ของไทยอีกด้วย
การปรากฏตัวในรูปแบบอื่น
ซากาตะ กินโทกิปรากฏในตัววิดีโอเกมส์ของกินทามะ และยังปรากฏตัวในวิดีโอเกมส์ที่เป็นเกมส์ต่อสู้ระหว่างตัวละครเอกในนิตยสารโชเน็นจัมป์ คือเกมส์ Jump Super Stars และ Jump Ultimate Stars ซึ่งในเกมส์ Jump Ultimate Stars กินโทกิได้เป็นตัวละครแบบบังคับได้ร่วมกับคางุระ ที่เป็นตัวละครจากเรื่องเดียวกัน
กินโทกิยังปรากฏตัวในการ์ตูนสั้น "ม.3 ห้อง Z อาจารย์กินปาจิ" โดยกินโทกิรับบทเป็นอาจารย์ในโรงเรียนมัธยมที่มักจะสอนอะไรแปลกกับนักเรียนของเขา ซึ่งรับบทโดยตัวละครหลักคนอื่นๆ ในเรื่องกินทามะ
เสียงตอบรับ
ทั้งประเทศไทยและญี่ปุ่นให้เสียงตอบรับดีมาก
เจดา พิงคิตต์ สมิท
เจดา พิงคิตต์ สมิท (Jada Pinkett Smith) เกิด 18 กันยายน ค.ศ. 1971 เป็นนักแสดง นักร้อง-นักแต่งเพลง ดาราตลก นักเขียนบท และนักธุรกิจ ชาวอเมริกัน
เริ่มต้นอาชีพการแสดงในปี ค.ศ. 1990 โดยเป็นแขกรับเชิญในซิตคอมระยะสั้น ๆ เรื่อง True Colors และต่อจากนั้นแสดงในซีรีส์ทางโทรทัศน์เรื่อง A Different World (1991–1993) มีผลงานแสดงภาพยนตร์เรื่องแรกคือ Menace II Society (1993) จากนั้นมีผลงานแจ้งเกิดที่แสดงคู่กับเอ็ดดี้ เมอร์ฟี เรื่อง The Nutty Professor (1996) จากกนั้นแสดงในภาพยนตร์มากกว่า 20 เรื่อง อาทิSet It Off (1996), Scream 2 (1997), Ali (2001), The Matrix Reloaded (2003), The Matrix Revolutions (2003), Collateral (2004), ภาพยนตร์ชุด Madagascar (2005–2012), Bad Moms (2016) และ Girls Trip (2017) สำหรับทางโทรทัศน์ แสดงเรื่อง Hawthorne (2009–2011) และ Gotham (2014–2016)
พิงคิตต์ สมิท มีผลงานด้านดนตรีตั้งแต่ปี ค.ศ. 2002 เธอมีส่วนร่วมก่อตั้งวงแนวเฮฟวีเมทัลที่ชื่อ วิกด์วิสดอม โดยเธอรับหน้าที่เป็นนักร้องและนักแต่งเพลง เธอร่วมกับสามีของเธอ วิลล์ สมิท ก่อตั้งบริษัท ผลิตภาพยนตร์ สารคดี และซีรีส์ทางโทรทัศน์ เธอยังเขียนหนังสือสำหรับเด็กเรื่อง Girls Hold Up This World ตีพิมพ์ปี ค.ศ. 2004
เจดาสมรสกับวิลล์ สมิท เมื่อปี ค.ศ. 1997 มีบุตรด้วยกันสองคนคือ บุตรชายชื่อ เจเดน สมิท และบุตรสาวชื่อ วิลโลว์ สมิท เธอยังเป็นแม่บุญธรรมเทรย์ สมิท บุตรจากการสมรสครั้งแรกของวิลล์ สมิท
จักรพรรดิฟรันทซ์ โยเซ็ฟที่ 1 แห่งออสเตรีย
จักรพรรดิฟรันทซ์ โยเซ็ฟที่ 1 หรือ จักรพรรดิฟรานซิส โจโซฟที่ 1 (Franz Joseph Karl, Ferenc József Károly, Franc Jožef Karel, Franjo Josip Karlo, František Josef Karel, Francisc Iosif Carol, 18 สิงหาคม ค.ศ. 1830 – 21 พฤศจิกายน ค.ศ. 1916) ทรงเป็นจักรพรรดิออสเตรีย พระมหากษัตริย์ฮังการี และรัฐอื่น ๆ ของจักรวรรดิออสเตรีย-ฮังการี ตั้งแต่วันที่ 2 ธันวาคม ค.ศ. 1848 จนกระทั่งพระองค์เสด็จสวรรคต ทรงเป็นประธานสมาพันธรัฐเยอรมันตั้งแต่วันที่ 1 พฤษภาคม ค.ศ. 1850 จนถึงวันที่ 24 สิงหาคม ค.ศ. 1866 พระองค์ทรงเป็นผู้ปกครองและเป็นจักรพรรดิของจักรวรรดิออสเตรีย–ฮังการี ที่ครองราชย์ยาวนานที่สุด และเป็นพระมหากษัตริย์ที่ทรงครองราชย์ยาวนานที่สุดเป็นอันดับหกของรัฐทั้งหมดในประวัติศาสตร์
พระราชประวัติ
จักรพรรดิฟรันทซ์ โยเซ็ฟพระราชสมภพเมื่อวันที่ 18 สิงหาคม ค.ศ. 1830 ณ พระราชวังเชินบรุนน์ กรุงเวียนนา จักรวรรดิออสเตรีย เป็นพระราชบุตรพระองค์ใหญ่ในอาร์ชดยุกฟรันทซ์ คาร์ล (ซึ่งเป็นพระราชโอรสองค์สุดท้องในจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์) กับเจ้าหญิงโซฟีแห่งบาวาเรีย
เมื่อ ค.ศ. 1848 พระราชปิตุลาของพระองค์ จักรพรรดิแฟร์ดีนันท์ ทรงสละราชสมบัติกะทันหัน เนื่องจากเกิดการปฏิวัติในกรุงเวียนนา โดยมีประชามติให้พระองค์สละราชสมบัติ อาร์ชดยุกฟรันทซ์ คาร์ล ซึ่งเป็นพระอนุชาจึงทรงแนะนำให้ผู้เป็นพระเชษฐาสละราชสมบัติให้กับพระโอรสของพระองค์ อาร์ชดยุกฟรันทซ์ คาร์ล และอาร์ชดัชเชสโซฟีจึงมีพระบัญชาให้พระโอรสของพระองค์เตรียมตัวขึ้นเป็นจักรพรรดิ โดยให้ทรงตระหนักถึงภาระหน้าที่ อาร์ชดยุกฟรันทซ์ โยเซ็ฟจึงทรงดีพระทัยที่จะได้เป็นองค์พระจักรพรรดิ ทรงเกิดความเคารพนับถือและเลื่อมใสจักรพรรดิฟรันทซ์ที่ 1 พระอัยกาของพระองค์ว่าทรงเป็นตัวอย่างที่จะปฏิบัติหน้าที่ในฐานะที่ทรงเป็นจักรพรรดิ ซึ่งเสด็จสวรรคตเมื่อพระองค์มีพระชนมายุเพียง 5 พรรษาเท่านั้น
หลังจากที่เจ้าชายคลีเมนส์ เว็นเซิล แห่งเม็ทเตอร์นิช (Klemens von Metternich) สมุหนายกแห่งออสเตรียได้ลาออกจากตำแหน่ง หลังจากการปฏิวัติในกรุงเวียนนาเมื่อ ค.ศ. 1848 อาร์ชดยุกฟรันทซ์ โยเซ็ฟ ในฐานะที่จะได้สืบราชสมบัติต่อจากพระราชปิตุลา ทรงแต่งตั้งเจ้าชายแห่งเม็ทเตอร์นิชให้เป็นผู้ว่าการรัฐแห่งโบฮีเมีย เมื่อวันที่ 6 เมษายน หลังจากนั้นไม่นาน วันที่ 29 เมษายน พระองค์เสด็จเยือนประเทศอิตาลี เพื่อกระชับความสัมพันธ์ทั้ง 2 ประเทศโดยมีจอมพลโยเซ็ฟ โรเด็ทสกี ฟ็อน ราเด็ทส์ เป็นผู้ติดตาม ในขณะเดียวกัน พระองค์ทรงถูกเรียกกลับประเทศอย่างกะทันหัน พระบิดาและพระมารดาของพระองค์ทรงเรียกให้มาที่เมืองอินส์บรุค รัฐทีโรล ซึ่งที่นั่นเองทำให้พระองค์ได้พบกับพระญาติของพระองค์ เอลีซาเบ็ทแห่งออสเตรีย-ฮังการี ซึ่งเป็นผู้ที่จะเป็นเจ้าสาวของพระองค์ในอนาคต ซึ่งขณะนั้น ดัชเชสเอลีซาเบ็ทมีพระชันษาเพียง 10 ปี
ในวันที่ 2 ธันวาคม ค.ศ. 1848 พระราชปิตุลาของพระองค์ จักรพรรดิแฟร์ดีนันท์ ทรงสละราชสมบัติกะทันหัน โดยตอนแรก ทรงสละราชสมบัติให้กับอาร์ชดยุกฟรันทซ์ คาร์ล แต่พระองค์ทรงมอบราชบัลลังก์ให้กับพระโอรสของพระองค์เสียเอง อาร์ชดยุกฟรันทซ์ โยเซ็ฟ จึงทรงครองราชย์เป็นจักรพรรดิแห่งออสเตรีย และ กษัตริย์แห่งฮังการี ขณะมีพระชันษาได้ 18 ปี
การปฏิวัติทางการเมือง
1 ปีผ่านไป ของการเป็นจักรพรรดิ พระองค์ได้รับคำแนะนำของเจ้าชายเฟลิกซ์แห่งชวาร์เซ็นเบิร์ก นายกรัฐมนตรีของออสเตรีย ซึ่งแนะนำให้พระองค์ทรงระมัดระวัง ที่จะยอมรับการเปลี่ยนแปลงการปกครองไปอยู่ภายใต้รัฐธรรมนูญ ซึ่งในเวลาเดียวกันนั้นเอง ทหารได้เข้าจับกุมชาวฮังการีกลุ่มหนึ่งซึ่งก่อการกบฏ โดยมุ่งหมายที่จะล้มล้างและโจมตีราชวงศ์ฮาพส์บวร์ค ทำให้พระองค์ทรงได้เผชิญหน้าทำสงครามกับพระเจ้าการ์โล อัลแบร์โตแห่งซาร์ดิเนีย ซึ่งทรงชวนฮังการีมาเป็นส่วนหนึ่งของราชอาณาจักรซาร์ดิเนีย เมื่อจักรพรรดิทรงทราบ พระองค์จึงทรงทำสงครามกับซาร์ดิเนียในสมรภูมิคัสโตซ่า เมื่อเดือนมีนาคม ค.ศ. 1849 ผลของสงครามครั้งนี้คือ ฝ่ายออสเตรียเป็นฝ่ายชนะ และกษัตริย์แห่งซาร์ดิเนียสิ้นพระชนม์ในสมรภูมิรบด้วย เมื่อเสร็จสิ้นสงครามแล้ว พระองค์ก็ยังทรงต้องสะสางปัญหาทั้งหมดในจักรวรรดิ คือ การปฏิวัติในฮังการีเมื่อปี ค.ศ. 1848 ซึ่งชาวแม็กยาร์ (ฮังการี) ได้เรียกร้องเอกราชจากออสเตรีย พระองค์จึงทรงเจรจากับผู้นำปฏิวัติให้มั่นใจในระบอบการปกครองของพระองค์ ซึ่งผลจากการเจรจาก็คือ ฮังการียอมสลายการปฏิวัติและจงรักภักดีต่อพระองค์และพระราชวงศ์ แต่ปัญหาใหม่ก็มาคือ ปรัสเซียได้กีดกันออสเตรียไม่ให้ร่วมสมาชิกสหพันธรัฐเยอรมัน (German Ferderation) ซึ่งปรัสเซียเป็นผู้นำ ซึ่งการกีดกันไม่ให้ออสเตรียเป็นสมาชิกนี้ มีผลกระทบต่อระบบเศรษฐกิจของประเทศ และความสัมพันธ์ระหว่างประเทศของออสเตรียและประเทศอื่นๆด้วย แต่ออสเตรียก็ยังเป็นสมาชิกสมาพันธรัฐเยอรมัน (German Confederation) โดยเมื่อ ค.ศ. 1852 เจ้าชายชวาร์เซ็นเบิร์ก นายกรัฐมนตรีออสเตรียถึงแก่อสัญกรรม และไม่มีใครมาดำรงตำแหน่งแทน และไม่สามารถหาคนอื่นมาดำรงตำแหน่งแทนได้ พระองค์จึงทรงเข้าดำรงตำแหน่งนายกรัฐมนตรีเสียเอง โดยต่อจากนี้ไปพระองค์จะทรงมีส่วนร่วมทางการเมืองทั้งหมด...
การถูกลอบปลงพระชนม์
เมื่อวันที่ 18 กุมภาพันธ์ ค.ศ. 1853 จักรพรรดิทรงรอดชีวิตจากการลอบปลงพระชนม์ของนักชาตินิยมชาวฮังการี แจนอส ลีเบนยี ซึ่งขณะนั้น พระองค์ทรงแปรพระราชอัธยาศัยกับราชเลขาของพระองค์ตามทางเดินริมแม่น้ำ ลีเบนยีก็วิ่งตรงเข้าหาพระองค์ โดยใช้มีดแทงเข้าที่ข้างหลังและพระศอของพระองค์อย่างจัง แต่ด้วยความที่พระองค์โปรดฉลองพระองค์ของทางราชการตลอด โดยฉลองพระองค์ที่พระองค์ทรงสวมใส่ตอนนั้น มีคอปกเสื้อที่ปิดพระศอโดยทำมาจากวัสดุที่เหนียวและหนา ดังนั้นพระองค์ทรงไม่มีบาดแผลที่พระศอ แต่ทรงมีบาดแผลที่ข้างหลัง ส่วนลีเบนยีผู้ลอบปลงพระชนม์นั้น ถูกจับกุมโดยทหารรักษาพระองค์ และนำส่งตัวไปพิจารณาคดีในชั้นศาล ศาลตัดสินให้ประหารชีวิต หลังจากการลอบปลงพระชนม์ไม่สำเร็จแล้ว พระราชอนุชาของพระองค์ อาร์ชดยุกแฟร์ดีนันท์ มัคซีมีลีอาน โยเซ็ฟ ภายหลังทรงเถลิงราชสมบัติเป็นจักรพรรดิแห่งเม็กซีโก ได้ทรงขอให้พระราชวงศ์ต่างๆในทวีปยุโรปบริจาคเงินสมทบทุนเพื่อสร้างวิหารใหม่ เพื่อเป็นที่หลบภัยของพระเชษฐาและสถานที่ศักดิ์สิทธิ์ที่สำคัญแห่งหนึ่งในยุโรป โดยวิหารนี้ตั้งอยู่ใกล้กับมหาวิทยาลัยเวียนนา ชื่อว่า โวทิฟเคิร์ช